ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
“பெண்குழந்தைகள் திறமையானவர்கள்” - மரபுசாரா வாழ்வாதார வழிகளில் பெண்களுக்கான திறன்கள் குறித்த தேசிய மாநாட்டை பெண்கள் மற்றும் குழந்தைகள் மேம்பாட்டு அமைச்சகம் நாளை நடத்துகிறது
சர்வதேச பெண் குழந்தைகள் தினத்தையொட்டி, “ பெண்குழந்தைகள் திறமையானவர்கள்” என்ற தலைப்பின்கீழ், பாரம்பரியமற்ற வாழ்வாதாரங்களில் பெண்களுக்கான திறன்கள் குறித்த தேசிய மாநாட்டை பெண்கள் மற்றும் குழந்தைகள் மேம்பாட்டு அமைச்சகம், 2022 அக்டோபர் 11-ம் தேதி நடத்துகிறது. அறிவியல், தொழில்நுட்பம், கணிதம், பொறியியல் உள்ளிட்ட பல்வேறு துறைகளில் பெண்கள் தங்கள் திறமைகளை வளர்த்து கொள்வதை உறுதி செய்ய அமைச்சகங்கள் மற்றும் துறைகளுக்கிடையேயான ஒருங்கிணைப்பை இந்த மாநாடு வலியுறுத்துகிறது. இந்த மாநாட்டில், திறன் மேம்பாடு மற்றும் தொழில் முனைவோர் அமைச்சகம் மற்றும் சிறுபான்மையினர் விவகார அமைச்சகம் ஆகியவை இடையே இளம் பெண்களின் திறன் மேம்பாட்டுக்கான புரிந்துணர்வு ஒப்பந்தங்கள் கைழுத்தாக உள்ளன. மிஷன் சக்தி வழிகாட்டுதல்களின்படி மேற்கொள்ளப்பட்ட மாற்றங்களின் விளைவாக திட்டத்தை செயல்படுத்துவதற்கான மாநிலம்/மாவட்டங்களுக்கான, பெண் குழந்தைகளை காப்போம், பெண் குழந்தைகளுக்கு கற்பிப்போம் திட்டத்தின் செயல்பாடு கையேடும் இந்த மாநாட்டில் வெளியிடப்படவுள்ளது. பெண்கள் மற்றும் குழந்தைகள் மேம்பாட்டு அமைச்சகம், திறன் மேம்பாடு மற்றும் தொழில் முனைவோர் அமைச்சகம், சிறுபான்மையினர் விவகார அமைச்சகம், விளையாட்டுத்துறை, கல்வி மற்றும் குழந்தை உரிமைகள் பாதுகாப்புக்கான தேசிய கவுன்சில் ஆகியவற்றின் அதிகாரிகள் இந்த மாநாட்டில் பங்கேற்பார்கள் என்று எதிர்பார்க்கப்படுகிறது. நாடு முழுவதிலுமிருந்து இளம் பெண்கள் உள்ளிட்ட மகளிர் இந்த மாநாட்டை வழிநடத்துகின்றனர். “மகள்கள் திறமையானவர்கள்” மாநாடு www.youtube.com/c/MinistryofWomenChildDevelopmentGovtofIndia என்ற இணையதளத்தில் நேரடியாக ஒளிபரப்பப்படும்.
மாநாட்டின் பிற முக்கிய சிறப்பம்சங்கள் பின்வருமாறு:
- மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி.ஸ்மிருதி ஜுபின் இரானி மரபுசாரா வாழ்வாதார வழிகளில் முத்திரை பதித்து வரும் பெண்களுடன் கலந்துரையாட உள்ளனர்
- பெண் குழந்தைகளுக்கு கற்பிப்போம் திட்ட செயல்பாடு கையேடு வெளியிடப்படும்
- வாழ்க்கை மற்றும் வேலை வாய்ப்பு திறன்கள், தொழில் முனைவோர் திறன்கள், டிஜிட்டல் மற்றும் நிதித்துறை கல்வியறிவு திறன்கள் ஆகியவற்றில் கவனம் செலுத்தும் 21-ஆம் நூற்றாண்டின் திறன்கள் குறித்து திறன் மேம்பாடு மற்றும் தொழில் முனைவோர் அமைச்சகம் மற்றும் சிறுபான்மையினர் விவகார அமைச்சகம் ஆகியவற்றின் உறுதிமொழிகள் அறிவிப்பு
- திறன் பயிற்சியில் சிறந்து விளங்கும் தேர்ந்தெடுக்கப்பட்ட மாவட்டங்களின் செயல்பாடுகளை பகிர்தல்
பெட்ரோலியம் மற்றம் இயற்கை எரிவாயு அமைச்சகம்
உலகளவிலான எரிசக்தி நிலைத்தன்மையை ஏற்படுத்த பொறுப்பான நடவடிக்கைகள் எடுக்கும்படி ஒபெக்  தலைமைச் செயலாளருக்கு திரு தரமேந்திர பிரதான் வேண்டுகோள்
பெட்ரோல் ஏற்றுமதி நாடுகள் அமைப்பின்  தலைமைச் செயலாளர் எச்.இ.டாக்டர் முகமது பர்கின்டோவுடன் காணொளிக் காட்சி மூலம் மத்திய பெட்ரோலிய மற்றும் இயற்கை எரிவாயு மற்றும் எஃகுத்துறை அமைச்சர் தர்மேந்திர பிரதான் ஆலோசனை நடத்தினார். சர்வதேச எரிசக்திச் சந்தையில் தற்போதைய நிலவரம்,கோவிட்-19 தொற்றுக்கு மத்தியில் கச்சா எண்ணெய் விலை நிலவரம் மற்றும் இந்த மாத இறுதியில் நடைபெறவுள்ள கூட்டம் குறித்து இந்த ஆலோசனை நடந்தது.
உலகளவிலான பொருளாதார மந்த நிலையை வரும் நாட்களில் புதுப்பிக்க, பெட்ரோலிய உற்பத்தி மற்றும் நுகர்வு நாடுகள் எடுக்க வேண்டிய பொறுப்பான நடவடிக்கைகளை அமைச்சர் திரு. தர்மேந்திர பிரதான் வலியுறுத்தினார். பெட்ரோலிய சந்தையை நிலைப்படுத்துவதில் ஒபெக் அமைப்பின் பங்கு பற்றி வலியுறுத்திய அவர், இந்தியாவின் எரிசக்திப் பாதுகாப்புக்காக ஒபெக் நாடுகளுடன் இணைந்து செயல்படவும் ஒப்புக்கொண்டார். மேலும், தற்போதைய சவாலான சூழ்நிலையில் உலக எரிசக்தி நிலைத்தன்மைக்கு இணைந்து செயல்படவும் ஒப்புக்கொண்டார். தொற்றை எதிரகொள்ள இந்தியா எடுத்த முயற்சிகள், இந்தியாவின் பொருளாதார மீட்பு நடவடிக்கைகள் ஆகியவற்றை திரு பர்கின்டோ பாராட்டினார்.
(Visitor Counter : 185
தொழிலாளர் மற்றும் வேலைவாய்ப்பு அமைச்சகம்
நகர்ப்புறங்களில் வேலைவாய்ப்பின்மை விகிதம் மற்றும் வேலையில்லாதோருக்கான உதவிகள் குறித்து அமைச்சரின் பதில்கள்
நாடாளுமன்றத்தின் மக்களவையில் கேட்கப்பட்ட கேள்விகளுக்கு எழுத்துப்பூர்வமாக பதிலளித்த மத்திய தொழிலாளர் மற்றும் வேலைவாய்ப்பு அமைச்சர் திரு பூபேந்தர் யாதவ், கீழ்கண்ட தகவல்களை அளித்தார்.
புள்ளியியல் மற்றும் திட்ட செயலாக்க அமைச்சகத்தின் தேசிய புள்ளியியல் அலுவலகத்தால் வேலைவாய்ப்பு மற்றும் வேலைவாய்ப்பின்மை குறித்து வருடாந்திர மற்றும் குறிப்பிட்ட கால இடைவெளியில் தொழிலாளர் ஆய்வு நடத்தப்படுகிறது.
ஏப்ரல்-ஜூன் 2020-க்கான குறிப்பிட்ட கால இடைவெளி தொழிலாளர்
ஆய்வின் காலாண்டு அறிக்கையின் படி, ஜூலை-செப்டம்பர் 2019, அக்டோபர்-டிசம்பர் 2019, ஜனவரி-மார்ச் 2020 மற்றும் ஏப்ரல்-ஜூன் 2020 காலாண்டுகளுக்கான 15 வயதுக்கு மேற்பட்டவர்களுக்கான நகர்ப்புற வேலைவாய்ப்பின்மை விகிதம் 8.3%, 7.8%, 9.1% மற்றும் 20.8% ஆக உள்ளது.
நாட்டில் வேலைவாய்ப்புகளை உருவாக்குவதற்காக இந்திய அரசு பல்வேறு நடவடிக்கைகளை எடுத்து வருகிறது. தற்சார்பு இந்தியா வேலைவாய்ப்பு திட்டம், பிரதமரின் ஏழைகள் நலத்திட்டம், பிரதமரின் வேலைவாய்ப்பு ஊக்குவிப்பு திட்டம், பிரதமரின் முத்ரா திட்டம் உள்ளிட்ட பல்வேறு திட்டங்கள் செயல்படுத்தப்பட்டு வருகின்றன.
குறிப்பிட்ட கால இடைவெளி தொழிலாளர் ஆய்வின் படி, 2018-19 ஆண்டில் 15 வயதுக்கு மேற்பட்டவர்களுக்கான வேலைவாய்ப்பின்மை விகிதம் 5.8 சதவீதமாக இருந்தது.
தற்சார்பு நிதி தொகுப்பின் கீழ் ரூ 27 லட்சம் கோடியை அரசு வழங்கியுள்ளது. நாட்டை தற்சார்பாக்கவும், வேலைவாய்ப்புகளை உருவாக்கவும், பல்வேறு நீண்டகால திட்டங்கள் தற்சார்பு இந்தியா தொகுப்பில் உள்ளன.
தற்சார்பு இந்தியா வேலைவாய்ப்பு திட்டத்தின் கீழ், தொழிலாளர் வருங்கால வைப்பு நிதியில் நிறுவன பங்கு 12 சதவீதம் மற்றும் பணியாளர் பங்கு 12 சதவீதம் ஆகிய இரண்டையும் 2020 மார்ச் முதல் ஆகஸ்ட் வரை இந்திய அரசு செலுத்தியது. இதன் மூலம், தகுதியுடைய 38.82 லட்சம் நபர்களின் வருங்கால வைப்பு நிதி கணக்குகளில் ரூ 2567.66 கோடி செலுத்தப்பட்டு, வருங்கால வைப்பு நிதி அமைப்பில் பதிவு பெற்ற நிறுவனங்களில் வேலைவாய்ப்புகளை உருவாக்க உதவியது.
கொரோனா பெருந்தொற்றின் போது நாட்டில் வேலைவாய்ப்புகளை உருவாக்குவதற்காக பல்வேறு நடவடிக்கைகளை இந்திய அரசு எடுத்து வருகிறது.
இடம்பெயர்ந்த தொழிலாளர்கள், அமைப்பு சார்ந்த மற்றும் அமைப்பு சாரா தொழிலாளர்களுக்கு வேலைவாய்ப்புகளை உருவாக்கவும், சிறு, குறு மற்றும் நடுத்தர தொழில் நிறுவனங்களை ஊக்கப்படுத்தவும், ஊரக பொருளாதாரத்தை ஊக்குவிக்கவும் தற்சார்பு இந்தியா திட்டத்தின் கீழ் ரூ 27 லட்சம் கோடிக்கும் அதிகமான தொகையை அரசு வழங்கியுள்ளது.
பிரதமரின் வேலைவாய்ப்பு உருவாக்க திட்டம், மகாத்மா காந்தி தேசிய ஊரக வேலைவாய்ப்பு உத்தரவாத திட்டம், பண்டிட் தீன்தயாள் உபாத்யாய கிராமின் கௌஷல்யா திட்டம், தீன்தயாள் அந்தோத்யா திட்டம்-தேசிய நகர்ப்புற வாழ்வாதார திட்டம் ஆகியவை செயல்படுத்தப்பட்டு வருகின்றன. மகாத்மா காந்தி தேசிய ஊரக வேலைவாய்ப்பு உத்தரவாத திட்டத்தின் கீழ் வழங்கப்படும் கூலி ஒரு நாளைக்கு ரூ 182-ல் இருந்து ரூ 202 ஆக உயர்த்தப்பட்டது.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1736733
https://pib.gov.in/PressReleasePage.aspx?PRID=1736735
https://pib.gov.in/PressReleasePage.aspx?PRID=1736736
சுகாதாரம் மற்றும் குடும்ப நலத்துறை அமைச்சகம்
உலக அளவில் கொவிட் 19 பாதிப்புகள் அதிகரித்து வருவதையடுத்து பொதுச் சுகாதார அமைப்பின் கண்காணிப்பு, கட்டுப்படுத்துதல் மற்றும் மேலாண்மை தயார் நிலையைக் குறித்து டாக்டர் மன்சுக் மாண்டவியா ஆய்வு செய்தார்
சில நாடுகளில் கொவிட் 19 பாதிப்புகள் அதிகரித்து வருவதையடுத்து பொது சுகாதார அமைப்பின் கண்காணிப்பு, கட்டுப்படுத்துதல் மற்றும் மேலாண்மை தயார் நிலைக் குறித்து மத்திய சுகாதார அமைச்சர் டாக்டர் மன்சுக் மாண்டவியா, இணை அமைச்சர் டாக்டர் பாரதி பிரவின் பவாருடன் இணைந்து ஆய்வு செய்தார். இக்கூட்டத்தில் நித்திஆயோக் உறுப்பினர் டாக்டர் வி.கே பால் சுகாதாரத் துறையின் உயர் அதிகாரிகள் உள்ளிட்டோர் கலந்து கொண்டனர்.
உலக அளவில் நிலவி வரும் கொவிட் 19 சூழ்நிலை மற்றும் உள்நாட்டு நிலைமைக் குறித்து மத்திய சுகாதார அமைச்சர் இக்கூட்டத்தில் விரிவாக எடுத்துரைத்தார். சீனா, ஜப்பான், தென்கொரியா, பிரான்ஸ் மற்றும் அமெரிக்கா போன்ற நாடுகளில் கொவிட் 19 தொற்றால் பாதிக்கப்படுவோரின் எண்ணிக்கை அதிகரித்து வருவதைச் சுட்டிக் காட்டிய மத்திய சுகாதார அமைச்சர்,கொவிட் 19-ன் புதிய உருமாற்றத்தால் எதிர்வரும் பண்டிகையையும் கருத்தில் கொண்டு எச்சரிக்கையுடன் இருக்க வேண்டும் என்று அறிவுறுத்தினார். கொவிட் 19 பரவல் இன்னும் முழுமையாகக் குறையவில்லை என்றும் எனவே கண்காணிப்புப் பணிகளைத் தீவிரப்படுத்த வேண்டும் என்றும் அதிகாரிகளை அவர் அறிவுறுத்தினார். கொவிட் தடுப்பு வழிகாட்டி நெறிமுறைகளை பின்பற்ற வேண்டும் என்றும், கொவிட் 19 தடுப்பூசிகளை செலுத்திக் கொள்ள வேண்டும் என்றும் பொதுமக்களை டாக்டர் மன்சுக் மாண்டவியா கேட்டுக் கொண்டுள்ளார்.
இந்தியாவில் தினசரி கொவிட் பரவல் சராசரி தொடர்ந்து குறைந்து வருவதாகக் கூறிய மத்திய சுகாதார அமைச்சர், 2022 டிசம்பர் 19, வார இறுதியில் தினசரி பாதிப்பு சராசரியாக 158 என்று குறைந்துள்ளதாகக் குறிப்பிட்டார் எனினும் உலக அளவில் தினசரி சராசரி அதிகரித்து வருவதாகத் தெரிவித்த அவர் கடந்த 6 வாரங்களில் 2022 டிசம்பர் 19 வார இறுதியில் உலக அளவில் தினசரி கொவிட் சராசரி பாதிப்பு 5.9 லட்சமாக உள்ளது என்று குறிப்பிட்டார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நிறைவு ஈவுத்தொகையாக ரூ.174.23 கோடிக்கான காசோலையை வீட்டுவசதி மற்றும் நகர்ப்புற மேம்பாட்டுத்துறை அமைச்சரிடம் ஹட்கோ வழங்கியது
2021-21 நிதியாண்டுக்கு ஹட்கோ தனது பங்குதாரர்களுக்கு மொத்தம் ரூ.435.41 கோடி ஈவுத்தொகை வழங்கியுள்ளது. இது வீட்டுவசதி மற்றும் நகர்ப்புற மேம்பாட்டு அமைச்சகப் பங்கின் ஒரு பகுதியாக நிறைவு ஈவுத்தொகையாக ரூ.174.23 கோடிக்கான காசோலையை இன்று வீட்டு வசதி மற்றும் நகர்ப்புற மேம்பாட்டுத்துறை அமைச்சர் திரு.ஹர்தீப் சிங் பூரி-யிடம் வழங்கியது. இந்த நிறுவனத்தில் அதிகபட்சமாக 61.08% பங்குகளை வீட்டுவசதி மற்றும் நகர்ப்புற மேம்பாட்டு அமைச்சகம் பெற்றுள்ளது. ஊரக மேம்பாட்டு அமைச்சகம் 20.73% பங்கினைப் பெற்றுள்ள நிலையில் 18.19% பங்கினைப் பொதுமக்கள் பெற்றுள்ளனர்.
கடந்த ஆண்டு ரூ.2174.53 கோடி லாபம் ஈட்டியதோடு ஒப்பிடுகையில் 2020-21ல் இந்த நிறுவனம் மொத்தம் ரூ.2268.64 கோடி லாபம் ஈட்டியுள்ளது. ஹட்கோ தனது பங்குதாரர்களுக்கு மொத்தம் 21.25% ஈவுத்தொகையை அறிவித்தது.
உள்நாட்டு விமானப் போக்குவரத்து அமைச்சகம்
இந்தியாவிலிருந்தும் இந்தியாவிற்கும் வர்த்தக ரீதியிலான சர்வதேச பயணிகள் விமான சேவை 27.03.2022 முதல் மீண்டும் தொடங்குகிறது
கொவிட்-19 பரவலைத் தடுப்பதற்காக நிறுத்தி வைக்கப்பட்டிருந்த வர்த்தக ரீதியிலான சர்வதேச பயணிகள் விமான சேவை இந்தியாவிலிருந்தும் இந்தியாவிற்கும் 27.03.2022 முதல் மீண்டும் தொடங்குகிறது.
உலகம் முழுவதும் தடுப்பூசி செலுத்துவது அதிகரித்திருப்பதையடுத்து விமானப் போக்குவரத்து தொடர்பான அனைவருடனும் கலந்தாலோசனை செய்து மத்திய அரசு இந்த முடிவை மேற்கொண்டுள்ளது. சிவில் விமானப் போக்குவரத்துத் தலைமை இயக்ககத்தின் 28.02.2022 தேதியிட்ட தற்காலிக நிறுத்த உத்தரவு 26.03.2022 அன்று இந்திய நேரப்படி நள்ளிரவு மணி 23.59 வரை மட்டுமே நீடிக்கும். இதற்கேற்ப 27.03.2022-லிருந்து விமான சேவைகளைத் தொடங்க ஏற்பாடுகள் செய்யுமாறு கோரப்பட்டுள்ளது.
சர்வதேச விமானப் போக்குவரத்தின் போது சுகாதாரம் மற்றும் குடும்பநல அமைச்சகத்தின் வழிகாட்டு நெறிமுறைகள் கண்டிப்புடன் பின்பற்றப்பட வேண்டும் என்றும் அறிவுறுத்தப்பட்டுள்ளது.
சமூக நிதி மற்றும் அதிகாரமளித்தல் அமைச்சகம்
ரயில் விபத்தில் வலது காலை இழந்த  கான்பூரைச் சேர்ந்த இளம் சைக்கிள் பந்தய ஆர்வலர் திரு அக்ஷய் சிங்கை சந்திக்கலாம்
கான்பூரைச் சேர்ந்த இளம் சைக்கிள் பந்தய ஆர்வலரான திரு அக்ஷய் சிங், அலகாபாதிலிருந்து திரும்பும் போது தனது பதின்வயதில் ரயில் விபத்தில் வலது காலை இழந்தார். உலக சைக்கிள் கேன்வாஸில் தனது பெயரை பதிய வைக்கும் ஆசையில் இருந்த சிறுவனுக்கும், குடும்பத்துக்கும் இந்த சம்பவம் பெரும் பின்னடைவை ஏற்படுத்தியது.
ஆனால் இந்த இயலாமை தனது வாழ்க்கையின் இலக்குகளை மாற்றுவதை அவர் ஒருபோதும் அனுமதிக்கவில்லை, மேலும் அவர் தனது படிப்போடு சைக்கிள் ஓட்டும் ஆர்வத்தைத் தொடர்ந்தார். காலப்போக்கில், அக்ஷய் மற்றும் அவரது பெற்றோர்கள் ஆலிம்கோ பற்றி அறிந்துகொண்டு, புதிதாக உருவாக்கப்பட்ட உயர்நிலை செயற்கைக் கருவியைப் பொருத்துவதற்காக ஆலிம்கோவின் செயற்கைக் கால் நிபுணர்களை அணுகினார்.
வலது கால் துண்டிக்கப்பட்ட திரு அக்ஷய்க்கு பரிசோதனை செய்யப்பட்டு, மத்திய அரசின் மாற்றுத்திறனாளிகளுக்கான உதவித் திட்டத்தின் கீழ் ஆம்லிகோவால் செய்யப்பட்ட செயற்கைக்கால், முழங்காலுக்குக் கீழே அவருக்குப் பொருத்தப்பட்டது. பின்னர் அதே ஆகஸ்ட் 2019-ல், கான்பூரில் இருந்து புது தில்லி இந்தியா கேட் வரை 64 மணிநேரத்தில் சைக்கிள் ஓட்டி அக்ஷய் சிங் லிம்கா சாதனை புத்தகத்தில் இடம் பிடித்தார்.
பிரதமர் அலுவலகம்
திரு ராஜீவ் காந்தியின் பிறந்தநாளை முன்னிட்டு அவரது நினைவிடத்தில் பிரதமர் மரியாதை
முன்னாள் பிரதமர் திரு. ராஜீவ் காந்தியின் பிறந்த நாளான இன்று, அவரது நினைவிடத்தில் பிரதமர் திரு நரேந்திர மோடி மரியாதை செலுத்தினார்.
எக்ஸ் தளத்தில் பிரதமர் கூறியிருப்பதாவது:
“முன்னாள் பிரதமர் திரு ராஜீவ் காந்தியின் பிறந்த நாளின்று, அவருக்கு எனது அஞ்சலியை செலுத்துகிறேன்.”
(AP/BR/KRS
(
சிறப்பு சேவைகள் மற்றும் கட்டுரைகள்
இ-சந்தையின் புதிய அம்சங்கள் மற்றும் செயல்பாடுகள் பற்றிய விழிப்புணர்வுக்காக விற்பனையாளர்கள் கலந்துரையாடல்
இ-சந்தையின் புதிய அம்சங்கள் மற்றும் செயல்பாடுகள் பற்றிய விழிப்புணர்வுக்காக விற்பனையாளர்கள் கலந்துரையாடல் நிகழ்வுகளுக்கு ஏற்பாடு செய்யப்பட்டுள்ளது. 2022 செப்டம்பர் 14 முதல் 23 வரை நாட்டின் பல்வேறு பகுதிகளில் இந்த கலந்துரையாடல் நிகழ்வுகள் நடைபெற உள்ளன.
தேசிய அளவிலான கொள்முதல் இணையபக்கமாக அரசு இ-சந்தை விளங்குகிறது. திறன், வெளிப்படைத்தன்மை, அனைவரையும் ஈடுபடுத்துதல் என்ற 3 நோக்கங்களுடன் செயல்படும் இந்த இ-சந்தை நேரடி தொடர்பு, காகிதம், ரொக்கம், நிலை அடுக்குகள், இல்லாதது என்பது குறிப்பிடத்தக்கது. இதுவரை மொத்தம் ரூ.2.82 லட்சம் கோடி மதிப்புள்ள ஒரு கோடிக்கும் அதிகமான பரிவர்த்தனைகள் இ-சந்தை மூலம் நடைபெற்றுள்ளன. நிதியாண்டு 21-22-ல் மட்டும் கொள்முதல் மதிப்பு ரூ.1 லட்சம் கோடியை கடந்திருப்பது இதன் செயல்பாட்டில் ஒரு மைல் கல்லாகும்.
2016 ஆகஸ்ட் 9 அன்று இ-சந்தை தொடங்கப்பட்டதிலிருந்து இதன் மூலம் விற்கப்படும், கொள்முதல் செய்யப்படும் பொருட்களின் எண்ணிக்கை அதிகரித்து தற்போது 10,000-க்கும் அதிகமாக உள்ளன. இந்நிலையில், விற்பனையாளர்கள் தங்களின் அனுபவங்கள் குறித்து பேசுவதற்கும், மற்றவர்களிடமிருந்து கற்பதற்கும் இவற்றின் மூலம் ஊக்கம் பெறுவதற்கும் இந்த கலந்துரையாடல் நிகழ்வுக்கு திட்டமிடப்பட்டுள்ளது.
நாடு முழுவதும் நடைபெறவுள்ள இந்த கலந்துரையாடலின் தொடக்க நிகழ்வுகள் செப்டம்பர் 14 அன்று புனே, இம்பால், ஜம்மு ஆகிய இடங்களில் நடைபெற உள்ளன. மொத்தம் 29 இடங்களில் நடைபெறும் கலந்துரையாடலின் ஒரு பகுதியாக சென்னையில் செப்டம்பர் 21 அன்றும், நிறைவாக செப்டம்பர் 23 அன்று வாரணாசியிலும் கலந்துரையாடல் நடைபெறும்.
மத்திய அமைச்சரவை
பொலிவுறு நகர மேம்பாடு குறித்த இந்திய டென்மார்க் புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
பாரதப் பிரதமர் திரு. நரேந்திர மோடி தலைமையில் மத்திய அமைச்சரவைக் குழுக் கூட்டம் புதன்கிழமை நடைபெற்றது. அக்கூட்டத்தில் நீடித்த மற்றும் பொலிவுறு நகர அபிவிருத்திக்கான தொழில்நுட்ப ஒத்துழைப்புக்கு வகை செய்யும் புரிந்துணர்வு ஒப்பந்தம்  கடந்த ஏப்ரல் மாதம் கையெழுத்தானது குறித்து பிரதமரிடம் விவரிக்கப்பட்டது.
விவரம்:
நீடித்த மற்றும் பொலிவுறு நகர மேம்பாடு குறித்து இரு தரப்பு ஒத்துழைப்பை மேம்படுத்துவதே இந்தப் புரிந்துணர்வு ஒப்பந்தத்தின் நோக்கமாகும். இந்த இரு தரப்பு ஒத்துழைப்பின் கீழ் இரு நாடுகளும் அறிவாற்றல், நிறுவன அளவிலான ஒத்துழைப்பு, ஆய்வு மற்றும் அபிவிருத்தி, வணிக உறவுகள் ஆகியவற்றைப் பரிமாறிக் கொள்வர். அத்துடன், பொலிவுறு நகரங்கள் எதிர்கொள்ள வேண்டிய தீர்வுகள், வாழும் திறன், ஒருங்கிணைந்த நகர்ப்புறத் திட்டம், மறு அபிவிருத்தி மற்றும் நிலப் பயன்பாடு, ஒருங்கிணைந்த திடக் கழிவு மேலாண்மை, கழிவிலிருந்து மின்சாரம் எடுத்தல், நீடித்த போக்குவரத்து நடைமுறைகள், குடிநீர், சுகாதார வசதிகள், மின்சக்தி ஆற்றல், வளங்களை உருவாக்குதல் மற்றும் இதர தொடர்புடைய துறைகளில் பரஸ்பரம் இணக்கத்துடன் செயல்படுவதும் இந்த ஒத்துழைப்பில் இடம்பெறும் அம்சங்களாகும்.
செயல்படுத்துவதற்கான உத்தி:
இந்தப் புரிந்துணர்வு ஒப்பந்தத்தின் கீழ் திட்டங்களை வகுத்துச் செயல்படுத்துவதற்காக கூட்டு பணிக் குழு  அமைக்கப்படும். இருதரப்பினரின் வசதிக்கு ஏற்ப இக்குழு அவ்வப்போது கூடி விவாதிக்கும். அந்தக் கூட்டம் ஒருமுறை இந்தியாவிலும் மறு முறை டென்மார்க்கிலும் நடைபெறும்.
முக்கிய விளைவு
இந்தப் புரிந்துணர்வு ஒப்பந்தம் இரு நாடுகளுக்கும் இடையில் நீடிப்புத் தன்மை, பொலிவுறு நகர்ப்புற மேம்பாடு ஆகியவை குறித்த பரஸ்பர ஒத்துழைப்பை மேம்படுத்தும்.
பலன்கள்
இந்தப் புரிந்துணர்வு ஒப்பந்தம் புதிதாக வேலைவாய்ப்புகளை உருவாக்கும் என எதிர்பார்க்கப்படுகிறது. இத்துடன் கழிவிலிருந்து மின் உற்பத்தி செய்தல் உள்ளிட்ட ஒருங்கிணைந்த திடக் கழிவு மேலாண்மை, நீடித்த போக்குவரத்து நடைமுறைகள், குடிநீர், சுகாதார வசதிகள், மின்சக்தி திறன், வளங்களை அபிவிருத்தி செய்தல் ஆகியவற்றுக்கும் இந்தப் புரிந்துணர்வு ஒப்பந்தம் வகை செய்யும்.
பிரதமர் அலுவலகம்
கப்பற்படைத் தளத்தில் இருந்து பிஎம்டி இடைமறிக்கும் கருவியின் சோதனையை வெற்றிகரமாக நடத்தியிருப்பதற்கு டிஆர்டிஓ & இந்திய கப்பற்படையைப் பிரதமர் பாராட்டியுள்ளார்
கப்பற்படைத் தளத்தில் இருந்து பிஎம்டி இடைமறிக்கும் கருவியின் சோதனையை வெற்றிகரமாக நடத்தியிருப்பதற்கு பாதுகாப்பு ஆராய்ச்சி மற்றும் மேம்பாட்டுக் கழகம்  & இந்திய கப்பற்படையைப் பிரதமர் திரு நரேந்திர மோடி பாராட்டியுள்ளார்.
இந்திய கப்பற்படையின் ட்விட்டருக்கு பதிலளித்து பிரதமர் கூறியிருப்பதாவது
“நமது பாதுகாப்பு திறன்களை மேலும் வலுப்படுத்த நமது விஞ்ஞானிகளின் தொடர்ச்சியான முன்முயற்சி மற்றும் அர்ப்பணிப்புக்கு வாழ்த்துக்கள்.”
நிதி அமைச்சகம்
பாரத ஸ்டேட் வங்கியின் அங்கீகரிக்கப்பட்ட கிளைகளில் தேர்தல் பத்திரங்கள் விற்பனை
தேர்தல் பத்திரத் திட்டம் 2018-ல், ஜனவரி 2, 2018 தேதியிட்ட அரசிதழ் அறிவிக்கையின்படி மத்திய அரசு மாற்றம் செய்துள்ளது. இதன்படி, இந்திய குடிமக்கள்தேர்தல் பங்குகளை வாங்கலாம். தனிநபரோ அல்லது மற்றவர்களுடன் சேர்ந்தோ தேர்தல் பத்திரங்களை வாங்க முடியும். மக்கள் பிரதிநிதித்துவச் சட்டம் 1951-ல் 29-ஏ பிரிவின் கீழ், பதிவு செய்யப்பட்ட, கடைசியாக நடைபெற்ற பொதுத் தேர்தலில் ஒரு சதவீதத்திற்கும் குறையாமல் வாக்குகள் பெற்ற அரசியல் கட்சிகள் இந்தப் பத்திரங்களைப் பெறுவதற்கு தகுதி உள்ளவையாகும். அங்கீகரிக்கப்பட்ட வங்கிக் கணக்கு மூலம் தகுதி உள்ள அரசியல் இந்தப் பத்திரங்களை ரொக்கமாக்கிக் கொள்ளலாம்.
பாரத ஸ்டேட் வங்கியின் அங்கீகரிக்கப்பட்ட 29 கிளைகளில் 01.01.2022 முதல் 10.01.2022 வரை பத்திரங்கள் விற்பனை செய்யப்படும். இந்தத் தேர்தல் பத்திரங்கள் வெளியிடப்பட்ட நாளிலிருந்து 15 நாட்களுக்கு மட்டுமே செல்லுபடியாகும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786345
-----
(Visitor Counter : 209
சுகாதாரம் மற்றும் குடும்ப நலத்துறை அமைச்சகம்
கொரோனாவுக்கான பொது சுகாதார நடவடிக்கை, தடுப்பூசி பணியில் முன்னேற்றம் குறித்து டாக்டர் ஹர்ஷ் வர்தன் ஆய்வு
கொரோனாவுக்கான பொது சுகாதார நடவடிக்கை, தடுப்பூசி பணியில் ஏற்பட்டுள்ள முன்னேற்றம் குறித்து 9 மாநிலங்கள் மற்றும் யூனியன் பிரதேசங்களுடன் மத்திய சுகாதாரத்துறை அமைச்சர் டாக்டர் ஹர்ஷ் வர்தன் ஆய்வு நடத்தினார்.
சத்தீஸ்கர், கோவா, இமாச்சலப் பிரதேசம், புதுச்சேரி ஆகியவற்றின் சுகாதார அமைச்சர்கள், அந்தமான் மற்றும் நிக்கோபார் தீவுகள், சண்டிகர், தத்ரா நகர் ஹவேலி, டாமன் மற்றும் டையு, லடாக் மற்றும் லட்சத்தீவுகள் ஆகியவற்றின் துணைநிலை ஆளுநர்கள் ஆகியோருடன் மத்திய சுகாதாரத்துறை இணையமைச்சர் அஸ்வினி குமார் சவுபே முன்னிலையில் அவர் கலந்துரையாடினார்.
கொரோனா நிலவரம் குறித்து விளக்கிய டாக்டர் ஹர்ஷ் வர்தன், நாட்டில் தற்போது 30,27,925 பேர் சிகிச்சையில் உள்ளதாகவும், கடந்த 24 மணி நேரத்தில் 3,57,295 பேர் குணமடைந்து வீடு திரும்பியதாகவும் தெரிவித்தார்.
தடுப்பூசி நடவடிக்கையின் முக்கியத்துவம் குறித்து சுட்டிக்காட்டிய டாக்டர் ஹர்ஷ் வர்தன், இந்தியாவில் மக்களுக்கு
19,18,89,503 தடுப்பூசிகள் போடப்பட்டதாக தெரிவித்தார்.
வரும் ஆகஸ்ட் முதல் 2021 டிசம்பர் வரை, இந்தியா, 216 கோடி டோஸ் தடுப்பூசிகளை கொள்முதல் செய்யும் எனவும், இந்தாண்டு ஜூலை மாதத்துக்குள் 51 கோடி டோஸ்கள் கொள்முதல் செய்யப்படும் என்றும் அவர் மேலும் தெரிவித்தார்.
இந்தாண்டு இறுதிக்குள், நாட்டில் உள்ள அனைத்து வயது வந்தோருக்கும், தடுப்பூசி போடப்பட்ட நிலையில் நாடு இருக்கும் எனவும் டாக்டர் ஹர்ஷ் வர்தன் தெரிவித்தார்.
கருப்பு பூஞ்சை தொற்று குறித்து குறிப்பிட்ட டாக்டர் ஹர்ஷ் வர்தன், இதை தொற்று நோயாக அறிவிக்கும்படியும், இந்த தொற்று பாதிப்புகளை முறையாக தெரிவிக்கும்படியும் அனைத்து மாநிலங்கள் / யூனியன் பிரதேசங்கள் கேட்டுக் கொள்ளப்பட்டுள்ளதாகவும் டாக்டர் ஹர்ஷ் வர்தன் தெரிவித்தார்.
சர்க்கரை நோய் கட்டுப்பாடு, ஸ்டீராய்டு மருந்துகளை குறைந்தளவில் பயன்படுத்துவது தொடர்பான வழிகாட்டுதல்கள் மாநிலங்களுக்கு வழங்கப்பட்டுள்ளதாகவும் அவர் தெரிவித்தார்.
கொரோனா பரிசோதனை மற்றும் தடுப்பூசியில் கவனம் செலுத்தும்படியும், கருப்பு பூஞ்சை தொற்றுக்கு மருந்துகள், மற்றும் நோயாளிகளுக்கு ஆக்ஸிஜன் வழங்குவதில் மாநிலங்களுக்கு மத்திய அரசு முழு உதவியையும் அளித்து வருவதாக மத்திய சுகாதாரத்துறை இணையமைச்சர் திரு அஸ்வின் குமார் சவுபே தெரிவித்தார். கொரோனாவுக்கு எதிரான போராட்டத்தில் மாநிலங்கள் மற்றும் யூனியன் பிரதேசங்கள் மேற்கொள்ளும் முயற்சிகளை அவர் பாராட்டினார்.
மேலும் விவரங்களுக்கு கீழே உள்ள ஆங்கில செய்திக் குறிப்பைக் காணவும்.
https://pib.gov.in/PressReleasePage.aspx?PRID=1720679
தகவல் மற்றும் ஒலிபரப்பு அமைச்சகம்
‘நியூஸ் ஆன் ஏர்’ செயலியில் ஒலிபரப்பப்படும் நேரடி ரேடியோ நிகழ்ச்சிகளின் தரவரிசை பட்டியல் வெளியீடு
பிரச்சார் பாரதியின் அதிகாரப்பூர்வமான கைப்பேசி செயலியான ‘நியூஸ் ஆன் ஏர்’ செயலியில் ஆல் இந்தியா ரேடியோவின் 240க்கும் மேற்பட்ட ரேடியோ சேவைகள் நேரடியாக ஒலிபரப்பப்படுகின்றன. இந்த செயலி மூலம் ஒலிபரப்பப்படும் ஆல் இந்தியா ரேடியோ நிகழ்ச்சிகளை இந்தியாவில் மட்டுமின்றி உலகம் முழுவதும் 90க்கும் மேற்பட்ட நாடுகளில் அதிகளவிலான நேயர்கள் கேட்கின்றனர்.
நியூஸ் ஆன் ஏர் செயலியில் ஆல் இந்தியா ரேடியோ நிகழ்ச்சிகளின் தரவரிசைப் பட்டியலில், நாடுகள் அளவில், நகரங்கள் அளவில் நியுஸ் ஆன் ஏர் செயலியின் தரவரிசை பட்டியல் ஆகியவற்றை கீழ்கண்ட இணைப்பில் பார்க்கலாம்.
2021 மே 17ம் தேதி முதல் மே 31 தேதி வரை பெறப்பட்ட தகவல்களின் அடிப்படையில் இந்த தரவரிசை பட்டியல் தயாரிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726223
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மக்களுக்காக வீதிகள், அண்டை அயல் நட்புகளை வளர்த்தல் ஆகியவற்றின் வெற்றியாளர்களை வீட்டுவசதி மற்றும் நகர்ப்புற விவகாரங்கள் அமைச்சகம் அறிவித்துள்ளது
வீட்டுவசதி மற்றும் நகர்ப்புற விவகாரங்கள் அமைச்சகம் ஏற்பாடு செய்திருந்த இணையவழி நிகழ்வில், மக்களுக்காக வீதிகள் என்பதில் வெற்றி பெற்ற 11 நகரங்கள் அண்டை அயல் நட்புகளை வளர்த்தல் என்பதன் முதற்கட்டத்தில் வெற்றி பெற்ற 10 நகரங்கள் அறிவிக்கப்பட்டுள்ளன. இந்த நகரங்கள் இப்போது அடுத்த நிலைக்குள் சென்றுள்ளன. இவற்றின் திட்டங்கள் இனி நீடித்த முறையில் செயல்படுத்தப்படும். இந்த நிகழ்வின் போது மாற்றத்திற்கான மிதிவண்டிகள் மக்களுக்காக வீதிகள் என்பதன் இரண்டாம் கட்டத்தை அமைச்சகம் தொடங்கியது. ‘அண்டை அயல் நட்புகளை வளர்த்தல்: களத்திலிருந்து கதைகள்’ என்று பெயரிடப்பட்ட நூல் வெளியிடப்பட்டது.
இந்த நிகழ்வுக்கு வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு.மனோஜ் ஜோஷி தலைமை தாங்கினார். இந்த நிகழ்வில் உலகளாவிய மற்றும் இந்தியாவைச் சேர்ந்த பங்குதாரர் அமைப்புகளின் அலுவலர்கள் வெற்றி பெற்ற நகரங்களின் பிரதிநிதிகள் 100 பொலிவுறு நகரங்கள், தலைமை நிர்வாக அதிகாரிகள் உட்பட மத்திய, மாநில அரசுகளின் அலுவலர்கள் உள்ளிட்டோர் கலந்து கொண்டனர்.
மக்களுக்காக வீதிகள் என்பதில் வெற்றி பெற்ற பெங்களூரு குரு கிராம் கொச்சி கோஹிமா, புனே, விஜயவாடா உள்ளிட்ட 11 நகரங்களை நடுவர் குழு ஒன்று தேர்வு செய்து அடுத்த கட்டத்திற்கு உயர்த்தியது. இந்த நகரங்கள் ஒவ்வொன்றும் வீட்டுவசதி மற்றும் நகர்ப்புற விவகாரங்கள் அமைச்சகத்திடமிருந்து ரூ.50 லட்சம் ரொக்கப்பரிசு பெறும். இது குறித்து கூடுதல் தகவல்களை https://smartnet.niua.org/indiastreetchallenge/ என்ற இணையதளத்தில் காணலாம்.
அண்டை அயல் நட்புகளை வளர்த்தல் என்ற முன்முயற்சியில் பெங்களூரு, கொச்சி, ரூர்கேலா, வதோதரா, வாரங்கல், காக்கிநாடா உள்ளிட்ட 10 நகரங்கள் வெற்றி பெற்றுள்ளன. இவை தவிர அகர்தலா, கோயம்புத்தூர், ஈரோடு, சேலம், திருப்பூர், திருவனந்தபுரம், ஐதராபாத் உட்பட 15 நகரங்கள் வெற்றி பெற்ற நகரங்களுக்கு இணையானவையாக தெரிவு செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790637
சுகாதாரம் மற்றும் குடும்ப நலத்துறை அமைச்சகம்
சுகாதாரத் திட்ட மேம்பாடு குறித்து இந்தியா கியூபா இடையே புரிந்துணர்வு ஒப்பந்தம் கையெழுத்து
சுகாதாரத் திட்டங்களுக்கான ஒத்துழைப்பை மேம்படுத்துவது குறித்த புரிந்துணர்வு ஒப்பந்தத்தில் இந்தியாவும் கியூபாவும் இன்று கையெழுத்திட்டன. மத்திய சுகாதாரம் மற்றும் குடும்ப நலத் துறை அமைச்சர் திரு. ஜே.பி. நட்டா, கியூபா நாட்டு பொதுச் சுகாதார அமைச்சர் டாக்டர் ராபெர்ட்டோ தாமஸ் மோரலிஸ் ஒஜேடா ஆகியோர் இந்த ஒப்பந்தத்தில் கையெழுத்திட்டனர். இந்த நிகழ்வின்போது, இந்திய சுகாதாரத் துறையின் மூத்த அலுவலர்களும் கியூபா உயர்நிலைக் குழுவைச் சேர்ந்தவர்களும் கலந்துகொண்டனர்.
இந்த நிகழ்வு ஒரு வரலாற்றுச் சிறப்புமிக்க சம்பவம் என்று குறிப்பிட்ட அமைச்சர் திரு. ஜே.பி. நட்டா, இந்திய, கியூபா நாடுகளுக்கு இடையிலான உறவும் வரலாற்றுச் சிறப்புடையது என்றார். காரணம் இந்த நிகழ்வு பகிர்ந்துகொள்ளப்பட்ட சமத்துவம் மற்றும் நீதிக்கான விழுமியங்கள், இரு தரப்புக்கும் பொதுவான விருப்பங்கள், உலகளாவிய பிரச்சினைகள் மீதான நலன்களின் கூடுகை ஆகியவற்றின் அடிப்படையிலானது என்றும் அமைச்சர் கூறினார்.
இந்த ஒத்துழைப்பின் முக்கியமான அம்சங்கள்:
- மருத்துவர்கள், அலுவலர்கள், இதர சுகாதாரத் தொழில்பிரிவினர், தொழில் வல்லுநர்களைப் பரஸ்பரம் பகிர்ந்து கொள்வது, பயிற்சிகளைப் பகிர்ந்து கொள்வது.
- மனித ஆற்றலை மேம்படுத்துவது, சுகாதாரச் சேவைகள் அளித்தல், மருத்துவ நல வசதிகளை ஏற்படுத்துதல் ஆகியவற்றுக்கு உதவி அளித்தல்.
- சுகாதாரத்தில் மனித ஆற்றல்கள் குறித்து குறுகிய காலப் பயிற்சி
- மருந்து நிலையங்கள், மருத்துவ உபகரணங்கள், தகவல்களைப் பரிமாறிக் கொள்ளுதல் ஆகியவற்றை முறைப்படுத்துதல்.
- மருந்துப் பொருள் தொழில்கள் மற்றும் அதைப் போன்ற பிரிவுகளில் வணிக மேம்பாட்டுக்கான வாய்ப்புகளை ஊக்குவித்தல்
- பொதுவான மருந்துகள், அதி முக்கியமான மருந்துகளைக் கொள்முதல் செய்தல், மருந்துகள் விநியோகத்திற்கு உதவுதல்
- உடல்நல உபகரணங்களையும் மருந்து உற்பத்திப் பொருட்களையும் கொள்முதல் செய்வது.
- இரு தரப்பினரும் தீர்மானத்துக் கொள்ளும் இதர அம்சங்களில் ஒத்துழைப்பை ஏற்படுத்திக் கொள்வது.
- நரம்பு சார் இதய நோய்கள், புற்றுநோய், மன நோய், நாட்பட்ட நுரையீரல் அடைப்பு நோய்கள் , மனச்சோர்வு நோய்  உள்ளிட்ட தொற்று இல்லாத நோய்களைத் தடுப்பதில் நீடித்த மேம்பாட்டு இலக்கு  மீதான உறுதிப்பாடும் அது தொடர்பான அம்சங்களில் பரஸ்பரம் கூட்டாண்மை மேற்கொள்ளுதல்
- தொற்றுநோய்களில் பருவநிலை மாற்றத்தினால் ஏற்படும் பாதிப்பு, கிருமியால் ஏற்படும் நோய்கள் ஆகியவை குறித்த ஆய்வு மேற்கொள்வதில் கூட்டாண்மை
- உட்கொள்ளும் உணவின் சத்து இருப்பு, சத்துக் குறைபாடான உணவு குறித்தும், சத்தான உணவுக்கான நிறுவனங்களின் சேவைகள் குறித்தும் ஆராய்தல்.